Det fjerde bindet av hardingfeleverket kom ut i 1963, og inneholdt den første bolken av slåtter i 3/4-takt. Første halvdel av bindet hadde nesten bare slåtter fra Vestlandet, og de 44 første slåttene er alle fra Sogn og Fjordane. Arne Bjørndal har skrevet ned de første 92 slåttene i bindet. Etter nr 93 følger slåtter fra Hardanger og Voss, og fra nr 140, slåtter fra Valdres, Hallingdal, Sigdal og Krødsherad. De siste 40 slåttene i bindet er fra Telemark, mange av dem er skrevet ned av Gregar Nordbø og Torkjell Haugerud (slåtter som er lite brukt i dag).